ספטמבר 2017 בערוצי הסרטים של הוט - Pop Tarts - תרבות אמריקנית פופולרית
Home / טלויזיה / ספטמבר 2017 בערוצי הסרטים של הוט
אפי טריגר 31/08/2017	טלויזיה, כללי Leave a comment 1,187 Views
1-9 בספטמבר
קופולה מביים את ג'ין הקמן
ג'ייסון סיגל מסרב להתבגר
קוסטנר וקוצ'ר מצילים
דרמה מרגשת עם מישל פייפר
דה נירו וסטריפ מתאהבים
דרמה מרתקת בניחוח קטלני
יחידת אריות הים בפעולה
פורטוריקנים בפאריס
-1610 בספטמבר
לונדון טאון
ג'סיקה סימפסון לוהטת
אנג'לינה ג'ולי וקייט בלאנשט ברומנטיקה קלילה
אנתוני הופקינס בדרמה ביוגרפית
מורגן פרימן בסרט מתח יעיל
17-30 בספטמבר
מילה קוניס רוצחת
'חג של זהב'
אקשן סמוראים קומיקסי
הצלצול 3 – Rings בכורה
סרט המשך מצמרר לסדרת מותחני האימה המפורסמים "הצלצול", אשר היוו גרסה מערבית מוצלחת לסרט היפני המקורי. בשלושת הסרטים הרעיון נותר על כנו: מתברר כי קיימת קלטת וידאו מסתורית שכל מי שצופה בה, מוצא את מותו שבעה ימים לאחר מכן מידיה של רוח רפאים של ילדה בשם סמארה. את הסרט הנוכחי צילם שרון מאיר הישראלי, מי שעבד בעבר עם גור בנטביץ'. ג'וליה (מטילדה אנה אינגריד לוץ) נפרדת מהחבר שלה הולט (אלכס רו), שיוצא ללימודים במכללה מרוחקת. היא מחליטה בכל זאת לברר מה קורה איתו, שכן הוא מפסיק ליצור איתה קשר טלפוני ולענות לה בתוכנת הסקייפ. מסתבר שבמכללה שבה הוא לומד, פועל פרופסור חסר מצפון, שמאלץ את התלמידים במסגרת לימודיהם לצפות בקלטת מסתורית. ג'וליה והחבר שלה יוצאים לחקור את נסיבות הולדתה של סמארה, ואת מה שהביא למותה.
עם: מטילדה אנה אינגריד לוץ, אלכס רו, ג'וני גאלקי, איימי טיגרדן, בוני מורגן.
בימוי: חאבייר גוטיירז (ארה"ב, 2017).
08.09, יום שישי בשעה 22:00,HD HOT Gold
גדרות – Fences בכורה
דרמה מרגשת, עטורת פרסים ומדוברת. זהו סרטו הראשון של דנזל וושינגטון כבמאי, והוא גם מגלם בהופעה ראויה לשבח את התפקיד הראשי בסרט, לצד ויולה דיוויס ("קרוב להפליא ורועש להחריד"), שזכתה בפרסי האוסקר וגלובוס הזהב על משחקה הכריזמטי המשכנע. הסרט הוא עיבוד למחזה שזכה בפרס פוליצר. טרוי מקסון (וושינגטון) הוא עובד ניקיון בגיל העמידה, בעיר פיטסבורג בשנות החמישים של המאה הקודמת. בעבר נאלץ לוותר על חלומו להיות שחקן בייסבול מקצוען, ועתה הוא איש קשה-יום אפור ומריר. בעוד הוא מתקשה להשלים עם המסלול המדכא וחסר התוחלת שאליו נקלעו חייו, מקסון רודה בבני משפחתו וגודע את תכנוניו של בנו להיפגש עם סוכן מליגת הפוטבול של המכללות.
עם: ויולה דיוויס, דנזל וושינגטון, ראסל הורנסבי, סטיבן הנדרסון, ג'ובן אדפו, סאניה סידני.
בימוי: דנזל וושינגטון (ארה"ב, 2016).
09.09, יום שבת בשעה 10:45, HD HOT Gold
התופת – Inferno בכורה
מותחן הרפתקאות תזזיתי, מהנה ואינטליגנטי – השלישי בסדרה אחרי "צופן דה וינצ'י" ו"מלאכים ושדים" – בכיכובו של טום הנקס, המגלם את דמותו האמיצה של חוקר הסמלים רוברט לנגדון, איש אוניברסיטת הווארד. הסרט מבוסס כקודמיו על ספר רב-מכר מאת דן בראון. למסעותיו מצטרפת הפעם פליסיטי ג'ונס ("התיאוריה של הכל), בדמות סיינה ברוקס, הרופאה האישית שלו. הגיבור מתעורר נטול זיכרון לטווח קצר כשהוא פצוע בראשו, בבית חולים בפירנצה. בהדרגה מסתבר לו שמדען מיליארדר הדוגל בתורה מהפכנית, זומם להפיץ מגפה קטלנית שתדלל בהרבה את אוכלוסיית כדור הארץ. מנהלת ארגון הבריאות העולמי, סוכן ריגול צרפתי, מתנקשת ומנהל חברת ייעוץ בינלאומית מנסים לעכב אותו במסעו באתרים שונים ברחבי אירופה, במטרה לאתר את הנגיף. הוא עצמו מנסה לפענח את הסמלים הקשורים ביצירות אמנות שונות, כשהוא מתמודד עם הזיות לא ברורות על.. התופת. את הסרט ביים זוכה האוסקר רון הווארד ("נפלאות התבונה").
עם: טום הנקס, פליסיטי ג'ונס, אירפאן חאן, עומר סיי, בן פוסטר, סידסה באבט קנודסן.
בימוי: רון הווארד (ארה"ב, 2016).
15.09, יום שישי בשעה 22:00, HD HOT Gold
כלואים – Shut In בכורה
מותחן אימה פסיכולוגי יוצא דופן בעוצמתו, בכיכובם של נעמי ווטס ("הבלתי אפשרי") ואוליבר פלאט ("אהבה וסמים אחרים"). מרי פורטמן היא פסיכולוגית ילדים החיה בגפה לאחר שהתאלמנה מבעלה בעקבות תאונת דרכים. היא מתגוררת באזור כפרי מבודד בניו אינגלנד ומטפלת בבנה, שנותר משותק בכל חלקי גופו מאותה התאונה. אחד המטופלים שלה הוא ילד צעיר רגוז וכואב, שעקב הטראומה שעבר – אינו מתקשר עם הסובבים איתו. בליל חורף קפוא, הילד נעלם ללא זכר. כולם חרדים לשלומו כשסופת שלגים מתחילה לנשב. מרי מתחילה לסבול ממראות ביעותים שבו הוא מופיע לנגד עיניה בלבד ואף שומעת רעשים ברחבי הבית, אולם הפסיכיאטר שלה משוכנע שאלו אך רגשי האשמה המלווים אותה עקב ההיעלמות.
עם: נעמי ווטס, אוליבר פלאט, צ'ארלי היטון, ג'ייקוב טרמבליי, קלמנטיין פווידץ.
בימוי: פארן בלאקברן (צרפת, 2016).
16.09, יום שבת בשעה 23:50, HOT Gold HD
סארו – הדרך הביתה – Lion בכורה
דרמה ביוגרפית עוצמתית ונוגעת ללב, המבוססת על ספר רב-מכר. הסרט היה מועמד לשישה פרסי אוסקר ונבחר לחביב הקהל בשורת פסטיבלים בעולם. מככב בו דב פאטל, המוכר מ"נער החידות ממומביי" ומ"מלון מריגולד האקזוטי".
בעודו ילד רך בן חמש בלבד, מתלווה סארו בריירלי אל אחיו הגדול, שיצא לפאתי הכפר ההודי הקטן שבו התגוררו, כדי למצוא עבודה. באישון לילה, כשסארו עייף מלהמשיך, עוזב אותו אחיו ומבקש ממנו להמתין לו עד שישוב. לאחר כמה שעות בחושך, סארו המפוחד מתגנב לקרון רכבת חונה, ונרדם. בקומו הוא מוצא את עצמו לכוד ברכבת דוהרת שחוצה את הודו ומרחיקה אותו עשרות קילומטרים מהכפר שבו התגורר עם אמו ועם אחיו. לאחר כמה ימים הרכבת עוצרת בכלכותה הסואנת, שבה דוברים ניב שאין הוא מכיר. ניסיונותיו של סארו הקטן לבקש עזרה עולים בתוהו. הוא מתגלגל לבית יתומים, שוהה בו מספר שנים, ולבסוף מאמץ אותו זוג אוסטרלי חשוך ילדים. רק כעבור עשרים וחמש שנה הוא מצליח לאתר את משפחתו הביולוגית.
עם: ניקול קידמן, דב פאטל, רוני מארה, דיוויד וונהאם, פריאנקה בוז, סאני פוואר.
בימוי: גארת' דיוויס (אנגליה/אוסטרליה, 2016).
30.09, יום שבת בשעה 22:00, HD HOT Gold
חג של זהב
ערוצי הסרטים שלHOT מזמינים אתכם לחג שכולו שוברי קופות וסרטי ענק.
20-23.09, ראש השנה, בכל ערוצי הסרטים.
רוג אחת: סיפור מלחמת הכוכבים – Rouge One: a Star wars Story
20.09, יום רביעי, בשעה 09:55HD HOT Gold
יפה במנהטן – Maid in Manhattan
קומדיה רומנטית בכיכובה של ג'ניפר לופז, המגלמת חדרנית במלון ניו יורקי הפוגשת בפוליטיקאי נאה ועשיר, שמתארח במלון ועקב אי הבנה סבור שגם היא אורחת בו. עם: רייף פיינס, נטאשה ריצ'רדסון. בימוי: וויין וונג (ארה"ב, 2002).
20.09, יום רביעי בשעה 22:00HD HOT Drama
החיים הסודיים של חיות המחמד מדובב – The Secret Life of Pets
אנימציה שוברת קופות. מקס הכלב נעלב כי בעליו החליטה לאמץ כלב נוסף, אך הוא חייב לפעול איתו בצוותא נגד הארנב, שמוביל את חיות המחמד למרד. בימוי: כריס רנאוד (ארה"ב, 2016).
20.09, יום רביעי בשעה 10:35HD HOT Fun
משימה בלתי אפשרית: קוד הצללים – Mission Impossible: Ghost Protocol
20.09, יום רביעי בשעה 22:00, HOT Action HD
בחורים רעים 2 – Bad Boys 2
פעולה שובר קופות שני שוטרים במחלק הסמים יוצאים לחקור את גל האקסטזי ששוטף את פלורידה, כאשר חקירתם מובילה אותם אל מאפיונר מסוכן שמנסה להשתלט על הסחר בעיר. עם: וויל סמית, מרטין לורנס. בימוי: מייקל ביי (ארה"ב, 2003).
21.09, יום חמישי בשעה 22:00, HOT Action HD
גבר מי שמטפלת – The Pacifier
קומדיה משפחתית מצחיקה ושוברת קופות, בכיכובו של וין דיזל בתפקיד קומי מפתיע. שיין וולף (דיזל) הוא סוכן חשאי קשוח שלחם ביחידת אריות הים המהוללת של צבא ארה"ב. כשהוא נשלח למשימה חדשה, להגן על משפחתו של מדען ממשלתי שנרצח, וולף נתקל במשימתו הקשה ביותר עד היום: התמודדות עם חמישה ילדים חסרי שליטה. עם: וין דיזל, בריטני סנואו בימוי: אדם שנקמן (ארה"ב, 2005).
21.09, יום חמישי בשעה 16:45HD HOT Fun
קומדיה קורעת ושוברת קופות. מפגש מפתיע של שני חברי ילדות חושף את השינוי התהומי שחל בהם. למרות הניגודים הבולטים לעין, הזוג משתף פעולה במבצע סודי מסוכן. עם: קווין הארט, דוויין ג'ונסון, בימוי: רוסון מרשל ת'רבר (ארה"ב 2016).
21.09, יום חמישי בשעה 18:05HD HOT Gold
הדרקון הראשון שלי 2 מדובב – How to Train Your Dragon 2
אנימציה שוברת קופות וגדושת הרפתקאות. ויקינג צעיר והדרקון הנאמן שלו יוצאים להגן על שלום העולם מפני זן חדש של דרקונים פראיים. במאי: דין דבלואה (ארה"ב 2014).
21.09, יום חמישי בשעה 06:45HD HOT Fun
האישה האחרת – The Other Woman
קומדיה. צעירה מרשימה מגלה שגבר חלומותיה אינו רווק כפי שהציג את עצמו. יחד עם רעייתו ועוד אישה, השלוש רוקמות מזימה שתגרום לו לתהות על מעשיו. עם: קמרון דיאז, קייט אפטון, במאי: ניק קסאווטס (ארה"ב, 2014).
21.09, יום חמישי בשעה 22:00HD HOT Drama
מארלי ואני – Marley and Me
קומדיה חמודה ושוברת קופות. שלוותם של זוג טרי שעבר לבית חדש מוטרדת כשהבעל מכניס הביתה גורת כלב. זו צומחת לכלבת ענק, שמשגעת את כל באי הבית. עם: אוון וילסון, ג'ניפר אניסטון, בימוי: דיוויד פרנקל (ארה"ב, 2008).
21.09, יום חמישי בשעה 22:00HD HOT Fun
לילה מוטרף במוזיאון 3: סוד הקבר –
קומדיה שוברת קופות. במוזיאון לתולדות הטבע, מאבד הלוח של אחמנ-רע מקסמו והדבר משפיע לרעה על המוצגים. הם יוצאים למוזיאון המקביל בלונדון, למסע הצלה. עם: בן סטילר, רובין וויליאמס, במאי: שון לוי (ארה"ב, 2014).
21.09, יום חמישי בשעה 09:05HD HOT Gold
הפירמה – The Firm בכורה
טום קרוז מככב בדרמת מתח מרתקת ושוברת קופות, שנחשבת לאחד מסרטיו הטובים ביותר. סידני פולק המיומן ("טוטסי", "זכרונות מאפריקה") ביים את הסרט שמבוסס על ספרו המותח של ג'ון גרישם, אשר מתרחש בעולם המשפט. מיטץ' מקדיר (קרוז) הוא עורך דין צעיר וחתיך שמצטרף לחברת עורכי דין גדולה בממפיס בשם "בנדיני, למברט ולוק", לאחר שאנשיה מחזרים אחריו במרץ ומציעים לו משכורת גבוהה, בית מפואר ורכב יוקרתי. מיטץ' החרוץ משקיע את רוב זמנו בעבודה, גם אם זה בא על חשבון חיי הנישואין שלו. הכל משתנה כשהוא מגלה לתדהמתו כי החברה הגדולה והמכובדת שבה הוא עובד, קשורה למעשה למאפיה. כעת אנשי ה-FBI שמעוניינים לחשוף את הצד הפלילי של החברה, יוצרים עם מיטץ' קשר ולוחצים עליו למסור לידיהם את סודות החברה. עם: טום קרוז, ג'ין הקמן, אד האריס, הולי האנטר. בימוי: סידני פולאק (ארה"ב, 1993).
22.09, יום שישי בשעה 22:00, HOT Prime
מת לחיות 4 – Die Hard 4
אקשן סוחף ושובר קופות, עם ברוס וויליס וטימותי אוליפנט. ג'ון מקליין נעזר בהאקר על מנת לעצור פריצה מסוכנת למערכות המחשוב החיוניות של וושינגטון, אך בתו נחטפת בניסיון לשתק את מהלכיו. בימוי: לן וייסמן (ארה"ב, 2007).
22.09, יום שישי בשעה 24:05, HOT Action HD
דרמה מרגשת וסוחטת דמעות שזכתה בחמישה פרסי אוסקר – בראשם עבור הסרט הטוב ביותר, עבור השחקנית הטובה ביותר (שירלי מקליין) ולשחקן המשנה הטוב ביותר (ג'ק ניקולסון, בתפקיד נהדר). דברה ווינגר מגלמת את דמותה של אמה הורטון, אמא לשלושה ילדים, שחיה עם בעל אקדמאי (ג'ף דניאלס), אגוצנטרי ולא נאמן, ואמא (שירלי מקליין) חמה ואוהבת אך חסרת גבולות. בעוד אמה של הורטון נסחפת למערכת יחסים רומנטית עם אסטרונאוט כריזמטי (ג'ק ניקולסון) שגר לידה, הורטון עצמה הולכת ומתרחקת מבעלה. העניינים מסתבכים לאחר שהורטון מאובחנת כחולת סרטן.
עם: שירלי מקליין, ג'ק ניקולסון, דברה ווינגר, ג'ף דניאלס, דני דה ויטו, ג'ון ליתגו, ליסה הארט קרול, טרוי בישופ.
בימוי: ג'יימס ברוקס ("הכי טוב שיש") (ארה"ב, 1983)
22.09, יום שישי בשעה 10:45, HOT Prime
סיפורי נרניה: הנסיך כספיאן – The Chronicles of Narnia: Prince Caspian
פנטזיית הרפתקאות מרהיבת עין לכל המשפחה בכיכובו של בן ברנס, שהפכה לשובר קופות גדול. זהו הסרט השני שמבוסס על סדרת ספרי הפנטזיה האפית האהובה "דברי ימי נרניה". הפעם, הילדים חוזרים לממלכת נרניה המופלאה ומגלים שחלפו אלף שנים ושכעת שולט בה ביד ברזל מלך אכזר בשם מיראז. עם: בן ברנס, טילדה סווינטון ליאם ניסן. בימוי: אנדרו אדמסון (ארה"ב, 2008).
22.09, יום שישי בשעה 14:45HD HOT Fun
דרמה קומית רבת קסם בכיכובם של ג'ורג' קלוני ושיילין וודלי. גבר שחי בהוואי מתחיל לבחון מחדש את חייו ואת יחסיו עם בנותיו, לאחר שאשתו נפגעת בתאונת שייט ונכנסת לקומה. בימוי: אלכסנדר פיין (ארה"ב, 2011).
22.09, יום שישי בשעה 22:00HD HOT Drama
אקס-מן: העתיד שהיה – X-Men: Days of Future Past
אקשן בדיוני שובר קופות. וולברין נשלח למשימה קשה. עליו לשוב ל-1973 ולעצור את מיסטיק מביצוע ההתנקשות שתגרום לרובוטי הענק לצוד אנשים ומוטנטים. עם: יו ג'קמן, ג'ניפר לורנס, במאי: בריאן סינגר (ארה"ב 2014).
22.09, יום שישי בשעה 22:00HD HOT Gold
דרמה מרגשת ושוברת קופות. שלוש נשים רוקמות ידידות אמיצה סביב כתיבת סיפורן האישי מנקודת מבט של עוזרות הבית השחורות בג'קסון מיסיסיפי של שנות ה-60. עם: אמה סטון, ויולה דייויס, אוקטביה ספנסר. בימוי: טייט טיילור (ארה"ב, 2011).
22.09, יום שישי בשעה 15:40HD HOT Drama
דרמה קומית אדירה ושוברת קופות בכיכובם של ליאונרדו דיקפריו ומתיו מקונוהי. סיפורו האמיתי המדהים של ברוקר ניו יורקי צעיר וחסר מעצורים, שטיפס לצמרת תוך קניה ומכירה של מניות זבל. בימוי: מרטין סקורסזה (ארה"ב, 2013).
22.09, יום שישי, בשעה 24:10HD HOT Gold
טרנר והוטש – Turner and Hooch בכורה
קומדיית פשע אדירה ומצליחה בכיכובו של טום הנקס בצעירותו, שהיתה חביבת הקהל והמבקרים גם יחד. סקוט טרנר הוא חוקר משטרה אוהב סדר וניקיון באופן כפייתי. הוא עומד לעבור לסקרמנטו, אך אז נרצח עמיתו וידידו הטוב. מי שהיה עד לרצח הוא כלבו של חברו, כלב ענק מגזע "דוג דה בורדו" בשם הוטש. טרנר מבקש בכל בקשה להטיל עליו את פענוח הפשע, ואף מציע לקחת אליו לביתו את הוטש. לרוע מזלו, בעל החיים האנרגטי מרייר ללא הפסקה, מלכלך והורס כל חלקה בבית ואף את מכוניתו של איש המשטרה הקפדן. למרות ייסוריו, טרנר מגלה בזכות הכלב, שיש לו סיכוי לקשר אוהב עם… הווטרינרית המקומית ומתחיל במקביל לחבב את הוטש גדל המימדים. עם: טום הנקס, מייר וינינגהם, ביזלי הכלב.
בימוי: רוג'ר ספוטיסווד (ארה"ב, 1989).
23.09, יום שבת בשעה 20:50, HOT Prime
נמר דרקון – Crouching Tiger, Hidden Dragon
פנטזיית פעולה שזכתה באוסקר לסרט הזר הטוב ביותר. בסין של המאה ה-19, אמן לחימה מהולל שהחליט לנטוש את עולם הקרבות, נאלץ לצאת למרדף אחר חרבו שנגנבה. עם: צ'או יאן פאט, מישל יאו, בימוי: אנג לי (טייוואן 2000)
23.09, יום שבת בשעה 22:00, HOT Action HD
רנגו מדובב – Rango
אנימציה שוברת קופות. זיקית בשם רנגו שחולם להיות גיבור, נקלע לעיירה נטולת חוק במערב הפרוע, ומחליט לקחת את החוק לידיים ולהגן על העיירה מפני האנשים שמטילים אימה על תושביה. בימוי: גור ורבינסקי (ארה"ב, 2011).
23.09, יום שבת בשעה 07:50HD HOT Fun
האקדח מת מצחוק – Naked Gun From The Files Of Police Squad
הקומדיה הפרודית המפורסמת, המצליחה והקורעת. בכיכובו של לסלי נילסן הנהדר, אשר מגלם בלש משטרתי היוצא למשימות בלתי שגרתיות. בסרט הראשון בסדרה – שהיה שובר קופות אדיר – הבלש פרנק דרבין נאלץ להתמודד עם פושע חמקמק, המתכנן להתנקש בחייה של מלכת אנגליה בזמן שהיא עורכת ביקור בארה"ב. עם: לסלי נילסן, פרסיליה פרסלי, או.ג'יי סימפסון, ג'ורג' קנדי.
בימוי: דייויד צוקר (ארה"ב, 1988).
23.09, יום שבת בשעה 17:05 HOT Prime
האקדח מת מצחוק 2½: ריחו של הפחד –
קומדיה מטורפת בכיכובו של לסלי נילסן הנהדר, שהיא סרט ההמשך ללהיט הסלפסטיק הגדול. הפעם, הבלש פרנק דרבין יוצא לחקור את נסיבות היעלמותו המסתורית של מדען בשם ד"ר מנהיימר, אשר המציא שיטת אנרגיה סולארית ייחודית. עם: לסלי נילסן, פרסיליה פרסלי. בימוי: דיוויד צוקר (ארה"ב, 1991).
23.09, יום שבת בשעה 22:30 HOT Prime
קומדיה רומנטית. העניינים מסתבכים במהרה כאשר הוריו של בחור בן 35 שוכרים את שירותה של מקצוענית שתפקידה לגרום לילדים מגודלים לעזוב את הבית. עם: מתיו מקונהיו, שרה ג'סיקה פרקר. בימוי: טום דיי (ארה"ב 2006).
23.09, יום שבת בשעה 14:15HD HOT Drama
פנטזיה שוברת קופות. מנתח מוח יהיר עובר תאונת דרכים ונפגע בידיו. הוא יוצא למסע חיפוש עצמי בנפאל ונחשף לראשונה לעולם המיסטיקה והכוחות העל-טבעיים. עם בנדיקט קמברבאץ', רייצ'ל מקאדמס, בימוי סקוט דריקסון (ארה"ב, 2016).
23.09, יום שבת בשעה 12:30HD HOT Gold
סקס והעיר הגדולה 2 – Sex and the City 2
קארי, שארלוט, סמנתה ומירנדה חוזרות לשתף פעולה, לרכל ולדבר על בחורים כשהפעם הבנות נוסעות לאבו דאבי יחד. עם: שרה ג'סיקה פרקר, קים קאטרל, קריסטין דייויס, סינתיה ניקסון. בימוי: מייקל פטריק קינג (ארה"ב, 2010).
23.09, יום שבת בשעה 19:35HD HOT Drama
המרדף אחר אוקטובר האדום – The Hunt for Red October
מותחן פעולה וריגול סוחף ומצליח בכיכובם של שון קונרי ואלק בולדווין, המבוסס על רב המכר הנודע של טום קלנסי. את הסרט שזכה בפרס האוסקר עבור האפקטים המיוחדים, ביים במאי האקשן המצוין ג'ון מקטירנן ("מת לחיות", "אחרון גיבורי הפעולה"). בשיאה של המלחמה הקרה, הסובייטים משיקים צוללת גרעינית חדשה ומתוחכמת, שמשייטת במעמקי הים בשקט מוחלט. בחורף 1984, מרקו רמיוס (שון קונרי), מפקדה של הצוללת הסובייטית, מפר את הפקודות ומתקרב באופן חשוד לעבר חופי ארה"ב. הצד האמריקאי לא בטוח האם הוא יוזם מתקפה קטלנית או אולי מתכנן לערוק אליהם. בזמן שהמתח מגיע לשיאו, ג'ק ראיין (אלק בולדווין), אנליסט של ה-CIA , מצליח לזהות את המטרה האמיתית של רמיוס ומבין שהוא מעוניין לערוק ולא לפתוח במלחמה. ג'ק ראיין (הגיבור המפורסם של טום קלנסי) משמש כדמות מפתח בתהליך הדרמטי של הבאת הצוללת לחוף המבטחים האמריקאי. הסרט זכה להצלחה גדולה שבעקבותיה הופקו בשנות ה-90 שני סרטי המשך על פי ספריו של קלנסי עם הגיבור ג'ק ראיין ("משחקים פטריוטים" ו"סכנה ברורה ומיידית").
עם: שון קונרי, אלק בולדווין, סקוט גלן, סאם ניל, ג'יימס ארל ג'ונס, טים קארי, קורטני בי. ואנס, ג'וס אקלנד, סטלאן סקרסגרד, פיטר פירת.
בימוי: ג'ון מקטינרנן (ארה"ב, 1990)
23.09, יום שבת בשעה 18:30, HOT Prime
השיחה – The Conversation
ג'ין הקמן המעולה מככב בדרמת מתח מופתית ומרתקת של פרנסיס פורד קופולה האגדי ("הסנדק"). הסרט שהיה מועמד לשלושה פרסי אוסקר (כולל פרס הסרט הטוב ביותר), עורר בזמנו לא מעט הדים בשל הנושא החם של האזנות וציתותים לא חוקיים. הקמן מגלם את דמותו של הארי קאול, בלש פרטי שתפקידו לבצע האזנות סתר לאנשים שונים. לא לראות, לא להרגיש, רק להאזין ולקדם את החקירה. עד שהוא נשכר ע"י בעל חברה גדולה כדי לעקוב ולצותת לזוג מסוים, ונקלע למשבר מצפוני. האזנותיו של הארי מובילות אותו למסקנה כי הזוג לו הוא מצותת, נמצא בסכנת חיים ועלול להירצח – מה שמניע אותו לפעול בנסיון למנוע זאת.
עם: ג'ין הקמן, ג'ון קזאלה, פרדריק פורסט, הריסון פורד, אלן גארפילד, טרי גאר, מייקל היגינס, סינדי וויליאמס.
בימוי: פרנסיס פורד קופולה (ארה"ב, 1974).
01.09, יום שישי בשעה 22:00, HOT Prime
ג'ף שחי בבית – Jeff, Who Lives at Home
קומדיה שנונה ומטורפת בכיכובם של סוזן סרנדון ושניים מהקומיקאים החמים ביותר בשנים האחרונות בהוליווד, ג'ייסון סיגל ("מורה רעה") ואד הלמס ("בדרך לחתונה עוצרים בווגאס", "המשרד"). ג'ף (סיגל) הוא רווק, מובטל וסטלן בן 30, שעדיין גר אצל אימו במרתף. לעומתו, אחיו פאט הוא איש עסקים אשר נישואיו הגיעו זה מכבר למבוי סתום. יום אחד שניהם רואים את אשתו של פאט באמצע פגישה עם גבר זר. השניים מחליטים לעקוב אחרי אשתו ולבדוק האם היא מנהלת רומן מאחורי הגב שלו, מה שמוביל אותם לשרשרת של אי הבנות והסתבכויות קורעות מצחוק.
עם: סוזן סרנדון, ג'ייסון סיגל, אד הלמס, ג'ודי גריר, ריי דון צ'ונג, אוון רוס, סטיב זיסיס, ארנסט ג'יימס.
בימוי: האחים מארק וג'יי דופלקס (ארה"ב, 2012).
02.09, יום שבת בשעה 22:00HD HOT Fun
אחוזים – Percentage בכורה
מותחן פשע ופעולה בכיכובם של הראפר קמרון (שגם השתתף בכתיבת התסריט), וינג ריימס והזמרת המצליחה מייסי גריי. הסרט שהופק ע"י קווין לטיפה, מתרחש במיאמי ועוקב אחר קורות שני נוכלים שנמצאים במנוסה לאחר שהסתבכו עם המאפיה הרוסית בניו יורק. השניים מוציאים לפועל תוכנית הונאה גדולה בכרטיסי אשראי, רוכשים לעצמם שעונים יוקרתיים ויוצאים לבלות במועדונים של העיר. המזימה שלהם מושכת עד מהרה את תשומת הלב הן של המשטרה והן של צמרת עולם הפשע של העיר, שרוצה להשתתף בחגיגה ולקבל את החלק שלה.
עם: וינג ריימס, קמרון, מייסי גריי, עומר גודינג, מלינדה וויליאמס, ג'ורג' קאט, דונל רולינגס, ג'סי ליבמן.
בימוי: אלכס מרקין (ארה"ב, 2014).
02.09, יום שבת בשעה 20:35, HOT Action HD
הצד העמוק של האוקיינוס – The Deep End Of The Ocean
דרמה מרגשת בכיכובם של מישל פייפר, וופי גולדברג וטריט וויליאמס. בני הזוג בת' (פייפר) ופאט (וויליאמס) מנהלים חיים מאושרים ומגדלים שלושה ילדים בוויסקונסין. הכל משתנה כאשר בן, בנם בן השלוש, נחטף במפתיע וללא הסבר בבית מלון. המשפחה מתקשה להתמודד עם תעלומת היעלמותו. תשע שנים חולפות עד שיום בהיר אחד מדתפק על דלת המשפחה, שעברה בינתיים לשיקגו, נער בגילו של הבן האובד. השאלה שאינה מרפה מבני הזוג היא האם הוא באמת בנם האהוב. בלשית פרטית (גולדברג) מנסה לספק את התשובה. האם יוכלו עתה לאחד את המשפחה, והאם לאחר כל השנים שחלפו הנער הבוגר יכיר בשניים בתור הוריו?
עם: מישל פייפר, וופי גולדברג, טריט וויליאמס, ג'ונתן ג'קסון, ריאן מרימן.
בימוי: אולו גרוסבארד ("להתאהב") (ארה"ב, 1999).
02.09, יום שבת בשעה 15:20, HD HOT Drama
להתאהב – Falling In Love
מה קורה כששני ענקי קולנוע כמו רוברט דה נירו ומריל סטריפ משתפים פעולה בדרמה רומנטית? ניצוצות עפים לכל עבר. שניהם צעירים ויפים, עדיין בתחילת הקריירה שלהם, מככבים בסרטו הנוגע ללב של אולו גרוסבארד ("הצד העמוק של האוקיינוס"). במהלך קניות לחג המולד נתקלים פרנק רפטיס (דה נירו) ומולי גילמור (פייפר) זה בזה. המפגש האקראי עתיד לשנות את חייהם, כאשר ייפגשו שוב ברכבת בדרכם הביתה. הכימיה ניצתת והם נהנים לבלות יחד, למרות ששניהם נשואים ולפרנק יש שני ילדים קטנים. כשתדירות המפגשים גדלה, הקשר ביניהם הופך לדבר היקר בחייהם אך גם מעמת אותם עם המציאות שבה הם נשואים לאחרים.
עם: מישל פייפר, רוברט דה נירו, הארווי קייטל, דיאן ווס, ג'יין קקזמרק.
בימוי: אולו גרוסבארד (ארה"ב, 1984).
02.09, יום שבת בשעה 10:05, HOT Prime
ביג מאמא 3: הבן כמו האבא – Big Mommas :Like Father, Like Son בכורה
קומדיית טעויות כייפית אדירה, השלישית בסדרה שנפתחה עם שובר הקופות "ביג מאמא" ו"בחורים רעים" שבא אחריו, בכיכובו של המפיק והקומיקאי המצליח מרטין לורנס. הוא מגלם את סוכן ה-FBI מלקולם טרנר, או הסמויה "ביג מאמא" – המתמודדת בהצלחה יחסית עם המשימות שהוטלו עליה. הפעם הוא/היא צריכה לאחד כוחות עם הבן החורג טרנט (ברנדון טי. ג'קסון, "מהיר ועצבני 4"), שהיה עד למקרה רצח. כדי לשמור עליו, הם נכנסים לבית הספר לאמנויות הבמה, במסווה של שרמיין, סטודנטית שחורה ואמה, ביג מאמא הפטפטנית גדולת המידות שמתערבת בכל דבר. עם: מרטין לורנס, ברנדון טי. ג'קסון, ג'סיקה לוקאס, מישל אנג.
בימוי: ג'ון ווייטסל (ארה"ב, 2011).
02.09, יום שבת בשעה 16:10, HD HOT Fun
הערפד הראשון שלי – Vampires Suck בכורה
פרודיה קומית מטורפת וחסרת גבולות, ששמה ללעג ולקלס את סרטי הערפדים ואת סדרות הערפדים הפופולאריות ("באפי ציידת הערפדים", "דם אמיתי"). סרט חובב שטיקים מבית מדרשם של ארון זלצר וג'ייסון פרידברג. פרנק קיין (דיטריך ביידר, "נפוליאון דינמיט") הוא השריף של העיירה ספורקס. הוא מקבל את פניה של בתו המתבגרת בקה (ג'ן פרוסק מהסדרה "בית השקרים") לעיירה, שם לוקח לה זמן להתאושש ולהבין שכל הסובבים אותה הם ערפדים או אנשי זאב, מבני משפחתו של אהובה אדוארד – המעדיפה דם חיות על פני דם אנושי – ועד לחבר הילדות הקרוב שלה ג'ייקוב, שפניו החיוורות מתקשות להסתיר את סודו הנורא (אדם-צ'יוואווה).
עם: דיטריך ביידר, ג'ן פרוסק. בימוי: ארון זלצר וג'ייסון פרידברג (ארה"ב, 2010).
02.09, יום שבת בשעה 13:20HD HOT Fun
קווין קוסטנר הטוב והוותיק ואשטון קוטצ'ר הצעיר והחתיך משתפים פעולה בדרמת פעולה חזקה בבימויו של אנדרו דייוויס המצוין ("הנמלט", "פגיעה היקפית"). העלילה מתארת את סיפורו של בן רנדול (קוסטנר), מציל אגדי ממשמר החופים האמריקאי, אשר עובר להדריך בבית הספר לשחיינים של המשמר. עד מהרה רנדול יוצר קשר מיוחד עם אחד החניכים, אלוף שחייה בעל עבר בעייתי בשם ג'ייק פישר (קוטצ'ר). ככל שעובר הזמן רנדול דוחף את פישר אל קצה גבול היכולת שלו, ותוך כדי כך גם מלמד כמה שיעורים חשובים בחיים – על אהבה, אובדן ומהי המשמעות של הקרבה עצמית.
עם: קווין קוסטנר, אשטון קוטצ'ר, סילה וורד. בימוי: אנדרו דייוויס (ארה"ב, 2006).
02.09, יום שבת בשעה 14:55, HOT Action HD
העלמה מכיכר וושינגטון – Washington Square
דרמה תקופתית יפה בכיכובם של ג'ניפר ג'ייסון לי, בן צ'פלין ומגי סמית. סרטה של הבמאית המוערכת אניישקה הולנד ("אירופה אירופה") מציע פרשנות פמיניסטית לרומן הנודע של הנרי ג'יימס. קתרין סלופר (ג'ייסון לי) היא היא בחורה ביישנית ממשפחה טובה, שמתאהבת בגבר צעיר וחסר ייחוס בשם מוריס טאונסנד (צ'פלין). למרות שהיא בטוחה כי מצאה את גבר חלומותיה ומעוניינת להינשא לו, אביה (אלברט פיני המצוין) של קתרין מנסה לשכנע אותה שהבחור מעוניין בה רק בשל הכסף של משפחתה.
עם: ג'ניפר ג'ייסון לי, בן צ'פלין, מגי סמית. בימוי: אניישקה הולנד (ארה"ב, 1997).
02.09, יום שבת בשעה 11:15, HD HOT Drama
הבושם – Perfume: The Story of a Murderer
מותחן תקופתי מענג שהוא עיבוד לרב המכר המטלטל של פטריק זיסקינד. ז'אן-באטיסט גרנוי נולד לאם פרוצה בפריס של אמצע המאה ה-18, בתוך השוק המצחין של העיר, מוקף בריחות של דגים, גוויות וביוב. אמו השליכה אותו כבר בלידתו, אך בכי התינוק שלח אותה לגיליוטינה. ככל שז'אן-באטיסט גדל, כך מתחדד חוש הריח שלו, בעזרתו הוא לומד לאתר חפצים, לזהות בני אדם, להכיר מקומות ולהבחין בזיוף. אך תמיד הוא חיפש את הריח האמיתי, המושלם והזך ביותר – ריח נערה. בבגרותו הוא הופך ליצרן בשמים. ככל שהוא מחפש אחר הריח הטוב בעולם, ז'אן-באטיסט נקלע לשלל הסתבכויות החושפות את צידו האפל הנורא.
עם: בן ווישאו, דסטין הופמן, אלן ריקמן. בימוי: טום טיקוור (גרמניה, 2006).
06.09, יום רביעי בשעה 22:00, HOT Action HD
הנמלט מת מצחוק – Wrongfully Accused
קומדיה מטורפת, מהנה ומצליחה בכיכובו של לסלי נילסן, הקומיקאי הוותיק והאהוב שהלך לעולמו לפני מספר שנים. הסרט הוא מחווה משעשעת ביותר למותחן הפעולה "הנרדף" בכיכובו של הריסון פורד, כשהעלילה נמתחת לכיוונים פרועים מעל לכל דמיון. ריאן הריסון (נילסן) הוא סופרסטאר, נגן כינור וירטואוזי נערץ, וסמל סקס. אבל יש לו מצפון והוא לא מעוניין לפגוע בבעלה של לורן גודהיו (קלי לה ברוק מ"האישה באדום"), שבה התאהב. אולם כאשר היבינג גודהיו (מייקל יורק) נרצח, הוא הופך בעל-כורחו לחשוד העיקרי בפשע. הריסון נס על נפשו שנייה לפני שחבל התלייה מושם על צווארו. במהלך ניסיונותיו הצולעים לאתר את הרוצח האמיתי, מישהו שתום-עין, גידם וחסר רגל, הוא מסתבך בכל אינצידנט אפשרי כשכל העולם רודף אחריו. עם: לסלי נילסן, קלי לה ברוק. בימוי: פאט פרופט (ארה"ב, 1998).
09.09, יום שבת בשעה 18:40HD HOT Fun
מותחן אקשן הירואי, סוחף ומצליח, אודות יחידת "אריות הים" האמריקאית המהוללת, אשר יוצאת לחלץ סוכנת CIA קשוחה שנחטפה (רוזלין סאנצ'ז). לא חולף זמן רב עד שמסתבר כי הסוכנת החלה לחשוף מזימה ג'יהאדיסטית מסוכנת, שבמסגרתה מחבלים מתאבדים עומדים להתפוצץ בכמה ערים אמריקאיות מרכזיות. על אנשי היחידה לגלות היכן נמצאים המחבלים, לפני שיחצו את הגבול ממכסיקו לתוך ארצות הברית. כל הפעלולים בסרט בוצעו בידי חיילים אמיתיים של יחידת "אריות הים".
עם: רוזלין סאנצ'ז, אלכס וידוב, נסטור סראנו, רורק דנבר, אמיליו ריברה.
בימוי: מייק מק'קוי, סקוט וו (ארה"ב, 2012).
09.09, יום שבת בשעה 13:15, HOT Action HD
חטא על פשע – Guilty as Sin
מותחן מופתי מאת הבמאי הנפלא סידני לומט ("סרפיקו"), שהלך לעולמו לפני שנים ספורות, ובכיכובו של דון ג'ונסון. כבכל סרטיו, בולט בסרט זה המסר החברתי והדילמות המוסריות שבני אדם נאלצים להתמודד איתן לפרקים. גבר הידוע כרודף שמלות (ג'ונסון), נאשם ברצח אשתו. הוא בוחר לשכור עורכת דין יוקרתית ובעלת שם (רבקה דה מורניי, "היד שמנענעת את העריסה") כדי שתגן עליו בבית המשפט. המניע שלו, לכאורה, היה סכום גדול של כסף שאשתו הותירה לו. החשוד מעמיד פנים שהוא מנהל רומן עם הפרקליטה שלו, ומגלה לה פרטים שאינה יכולה לעשות בהם שימוש בשל החיסיון בין עו"ד ולקוח. הציניות הטבעית שלה והתנהגותו, גורמים לה לפתח חשדות לגבי התיק. היא יוזמת חקירה עצמאית, כזו שיכולה לסכן גם את הקריירה שלה וגם את בטחונה האישי.
עם: דון ג'ונסון, רבקה דה מורניי, לואיס גוזמן. בימוי: סידני לומט (ארה"ב, 1993).
09.09, יום שבת בשעה 18:05, HOT Drama HD
פגוש את הספרטנים – Meet the Spartans
סאטירה קומית פרועה הלועגת לז'אנר סרטי המלחמה התקופתיים. ארון זלצר וג'ייסון פרידברג כתבו וביימו סרט שטותניקי, שגורם לכל מי שראה את "טרויה" ואת "300" להתפקע מצחוק. לאונידס הילד (שון מגווייר מהסדרה "עד עצם היום הזה") עתיד להיות מלך ספרטה בבגרותו. בינתיים הוא עובר סדרת חישול שגורמת לו לייסורים רבים. ברבות השנים הוא יוצא בראש שלושה עשר לוחמים בני ספרטה להגן על המולדת מפני פלישת הפרסים. ומיהם הפרסים אם לא: רוקי בלבואה, גיבור העל "גוסטריידר", הרובוטריקים, בריטני ספירס ופאריס הילטון. אז מה הסיכוי של הספרטנים מול גיבורי התרבות הללו?
עם: שון מגווייר, כרמן אלקטרה, דיטריך ביידר, מת'וד מן, קווין סורבו.
בימוי: ארון זלצר וג'ייסון פרידברג (ארה"ב, 2008).
09.09, יום שבת בשעה 13:10HD HOT Fun
פרנקי וג'וני – Frankie & Johnny
דרמה קומית רומנטית מקסימה בכיכובם של אל פצ'ינו ומישל פייפר הנהדרים, מאת הבמאי של "אישה יפה", גארי מרשל. ג'וני (אל פצ'ינו) הוא עבריין מבוגר ומשועמם, שמשתחרר מהכלא ומקבל עבודה כטבח במסעדה יוונית בניו יורק. שם הוא פוגש מלצרית יפה בשם פרנקי (מישל פייפר, בתפקיד שעליו היתה מועמדת לפרס גלובוס הזהב). פרנקי נראית משועממת ולא מרוצה מהחיים שלה, וג'וני מתאהב בה. למרות שהיא אינה חשה תחילה רגשות דומים לשלו, הוא מנסה לעשות הכל כדי לכבוש את לבה.
עם: אל פצ'ינו, מישל פייפר, הקטור אליזונדו, נתן ליין, קייט נליגאן, גלן פלאמר.
בימוי: גארי מרשל (ארה"ב, 1991).
09.09, יום שבת בשעה 12:25, HOT Prime
פורטוריקנים בפריז – Puerto Ricans in Paris בכורה
קומדיה חמודה ומצליחה בכיכובן של רוזאריו דוסון ורוזי פרז. שני שוטרים גמלוניים אך אמיצים ממשטרת ניו-יורק, נקראים למשימה מיוחדת במינה בפריז, הדורשת מהם לחשוב בצורה מקורית ו"לצאת מהקופסה". מסתבר ששני מעצבי אופנה עילית צרפתיים גורסים שנגנב מהם תיק יד אופנתי חדיש וייחודי, פרי עיצובם המקורי. מי שהניח עליו את ידו הוא לא אחר מאשר מתחריהם חסרי ההשראה, כך לפחות הם טוענים. ההסתבכות הקשה של צמד ההיספאנים בעיר האורות חסרת תקדים.
עם: מרים שור ("יאנגר"), לואיס גוזמן, אדגר גרסיה, רוזאריו דוסון, רוזי פרז, בריאן טיירי הנרי.
בימוי: איאן אדלמן (ארה"ב, 2015).
09.09, יום שבת בשעה 22:00HD HOT Fun
לעולם אל תשחקו עם זרים – Joy Ride
מותחן אימה ומסתורין משובח בכיכובם של פול ווקר, סטיב זאן ולילי סובייסקי, שביים הבמאי המוכשר ג'ון דאהל (מי שהחל את הקריירה עם "נוסע עובר מטקסס" ו"ההימור האחרון" המפתיעים, ולאחר מכן פנה לבימוי סדרות מצליחות כמו "דקסטר" ו"דם אמיתי"). כשחופשת הקיץ מגיעה, סטודנט צעיר בשם לואיס תומאס (ווקר), מחליט לצאת למסע מחוף לחוף כדי לאסוף מהקולג' את ידידתו ונערת חלומותיו, ואנה (סובייסקי). היא אינה יודעת שלואיס בעצם מאוהב בה. תקוותיו הרומנטיות עולות על שרטון לאחר שהוא עוצר בדרך כדי לשחרר בערבות את אחיו הבכור פולר (זאן) מבית הסוהר. בדרך, פולר מדרבן את לואיס להתבדח על חשבונו של נהג משאית, באמצעות רשת מכשירי הקשר של המשאיות. לרוע מזלם, מסתבר שנהג המשאית הוא טיפוס מפחיד במיוחד ובעל נטיות רצחניות. הוא אינו מוכן לוותר בקלות על כבודו, יוצא לנקום והופך את החופשה של שלושת הצעירים לסיוט. צוחק מי שצוחק אחרון…
עם: פול ווקר, סטיב זאן, לילי סובייסקי, באזיל וואלס, בריאן לקנר, ג'סיקה באומן, מתיו קימברו.
בימוי: ג'ון דאהל (ארה"ב, 2001).
09.09, יום שבת בשעה 18:25, HOT Action HD
הסיאנס 2 – Ouija: Origin of Evil בכורה
מותחן אימה מצמרר שזכה להצלחה מפתיעה בכיכובה של אנליז באסו, שכבר הרשימה את הצופים בסרט האימה המדובר "השער", אשר ביים מייק פלאנגן (מי שאחראי גם לסרט הנוכחי). בעיר לוס אנג'לס בשנת 1967, אלמנה המתגוררת עם שתי בנותיה, מחליטה להשלים הכנסה בתור מדיום. להפתעתה, היא מגלה שלוח הסיאנס שהצליחה להשיג, באמת מאפשר לה ליצור קשר עם המתים ולנהל איתם דיאלוג. אמנם המוניטין שלה צומח והכנסותיה גואות, אולם הלוח מאפשר לרוח רעה להשתלט על נפשה של הבת הצעירה. הסרט שיאיץ את הדופק לכל הצופים, זכה בפרס בפסטיבל סרטי אימה בבריטניה וגרף מועמדויות נוספות לפרסים.
עם: אנליז באסו, אליזבת ריזר, לולו וילסון, דאג ג'ונס, הנרי תומס, האלי קרלטון.
בימוי: מייק פלאנגן (ארה"ב/יפן, 2016).
14.09, יום חמישי בשעה 22:00, HOT Action HD
דברה ווינגר ואנתוני הופקינס משחקים יחד בדרמה רומנטית-תקופתית יפה ומרגשת, שביים ריצ'ארד אטנבורו הנודע ("גנדי") עפ"י המחזה של וויליאם ניקולסון (שגם כתב את התסריט). הסרט שזכה בפרס היוקרתי של האקדמיה הבריטית לקולנוע לסרט הבריטי הטוב ביותר, מתאר את קורותיו של סי.אס. לואיס (הופקינס), סופר, תיאורטיקן נוצרי ופרופסור לספרות ימי הביניים, שידוע כמחבר סדרת "סיפורי נרניה". לואיס, המכונה ג'ק, מלמד באוקספורד במהלך שנות ה-50 של המאה ה-20. חייו משתנים כשמעריצה אמריקאית שלו, אישה גרושה ואם לילד, בשם ג'וי גרשמן (ווינגר), מגיעה לפגוש אותו לתה באוקספורד. זהו תחילתו של סיפור אהבה יוצא דופן, שנמשך גם לאחר שמתברר כי ג'וי חלתה במחלה קשה.
עם: אנתוני הופקינס, דברה ווינגר, ג'וליאן פלואז, ג'ון ווד, ג'יימס פריין, אדוארד הארוויק, דניאל גוד, סקוט הנדי.
בימוי: ריצ'ארד אטנבורו (בריטניה, 1993).
16.09, יום שבת בשעה 11:30, HOT Prime
סופר בלונדינית- Employee of the Month
קומדיה משעשעת בכיכובם של ג'סיקה סימפסון ("הדיוקס קורעים את האזארד") ודיין קוק ("גוד לאק צ'אק"). וינס דאוני (דקס שפרד) וזאק בראדלי (דיין קוק) הם שני עובדי סופרמרקט צעירים. הראשון הוא עובד מצטיין והשני בחור אדיש, שלא ממש אכפת לו מה חושבים עליו בעבודה. הכל משתנה כשהשניים מתחילים להתחרות בלהט על ליבה של הקופאית החדשה, איימי (ג'סיקה סימפסון). מדובר בבלונדינית יפהפייה, שמצהירה כי היא תצא לדייט עם מי שייבחר לעובד המצטיין.
עם: דיין קוק, ג'סיקה סימפסון, דקס שפרד. בימוי: גרג קולידג' (ארה"ב, 2006).
16.09, יום שבת בשעה 15:00HD HOT Fun
לונדון טאון – London Town בכורה
דרמה התבגרות מוסיקלית צעירה ומקורית המביאה אל המסך הגדול את סיפורה של הלהקה הבריטית הגדולה "הקלאש". הימים הם ימי הפאנק הראשונים בלונדון של אמצע שנות השבעים. זו תקופה של אבטלה גואה, מחאה חברתית ושבירת מוסכמות, שיי הצעיר מחליף את אביו, נהג מונית שנפצע בתאונה. באחת מנסיעותיו עולה אל הרכב לא אחר מאשר סולן הקלאש ג'ו סטראמר (ג'ונתן רייס-מאיירס, "שחקי אותה כמו בקהאם"). שיי הנפעם נשאב אל תוך סצינת המוסיקה החדשה בזכות ההיכרות וגם בזכות אמו המנוכרת.
עם: ג'ונתן רייס-מאיירס, נטאשה מקלהורן, דאגריי סקוט, טום יוז, דניאל האטלסון.
בימוי: דרק בורט (אנגליה/גרמניה, 2016).
16.09, יום שבת בשעה 22:30, HOT Prime
בייבי בייבי בייבי – Baby, Baby, Baby בכורה
דרמה קומית מעודנת, מקסימה וזוכת פרסים, שביים וכתב בריאן קלוגמן ("המלים", "קלוברפילד") הצעיר והמוכשר, המגלם את הגיבור הראשי בסרט. סידני, שחקן בתחילת דרכו שכמה להכרה בכשרונו, מתוודע לאמנית בשם סאני (אדריאן פאליקי) ומעריך שאולי היא האחת בשבילו: היא מצחיקה, פיקחית ומדליקה בעיניו, וכל מה שאי פעם לא חלם שיכיר. הכל מתנהל נפלא בין השניים, עד המעבר למגורים משותפים. בשלב מחייב זה הם עדיין נאבקים להצליח כל אחד בתחומו, נקלעים לשורת מצבים אבסורדיים, מבדרים ומלחיצים כשהם מתפשרים על הצעות עבודה, ובעיקר משתדלים לשמור על מערכת היחסים המיוחדת שנרקמה ביניהם.
עם: בריאן קלוגמן, מייקלה קונלין, ג'יימס רודיי, קלסי גראמר, ויליאם שאטנר.
בימוי: בריאן קלוגמן (ארה"ב, 2015).
16.09, יום שבת בשעה 12:40, HD HOT Drama
מותחן פסיכולוגי מהפנט בכיכובו של מורגן פרימן, בתפקיד דוקטור אלכס קרוס, שאליו יחזור גם במותחן המצליח "שעת העכביש" מ-2001. אלכס קרוס הוא פסיכיאטר משטרתי מבריק מוושינגטון, אשר יוצא לחקור את פרשת היעלמותה של אחייניתו מהאוניברסיטה שבה היא לומדת בצפון קרוליינה. כשקרוס מגיע למוסד, הוא פוגש את סוכן ה-FBI קייל קרג ולומד ממנו כי מהקמפוס הזה נחטפו בעבר כבר לא פחות משבע סטודנטיות צעירות. קרוס מנסה לעלות על עקבות החוטף המתוחכם, שמכנה את עצמו בשם המאהב הגדול, "קזנובה". לעזרתו מתגייסת דוקטור קייט מקטירנן (אשלי ג'אד המצוינת), שנחטפה בעבר והצליחה להימלט מהאימה. השניים מנהלים מרדף חסר פשרות אחר החוטף המסתורי ברחבי ארה"ב, תוך כדי מירוץ נגד השעון כשסכנת מוות מאיימת על החטופות.
עם: מורגן פרימן, אשלי ג'אד, טוני גולדווין, קארי אלווס, בראיין קוקס, ג'יי.או. סאנדרס, ג'רמי פיבן, ביל נאן.
בימוי: גארי פלדר ("סידורים אחרונים בדנוור", "משחק המושבעים") (ארה"ב, 1997).
16.09, יום שבת בשעה 18:30, HOT Action HD
מגדל פיקוח – Pushing Tin
דרמה קומית שנונה ועטורת כוכבים – בראשם ג'ון קיוזאק, בילי בוב תורנטון, אנג'לינה ג'ולי וקייט בלאנשט. הסרט עוסק בחייהם הלחוצים ומלאי האדרנלין של צוות פקחי טיסה מקצוענים, במגדל הפיקוח בשדה התעופה של לונג איילנד. ניק פלזונה (קיוזאק) הוא פקח הטיסה הטוב והעסוק ביותר, שנחשב לטיפוס שנון וכוכב המחלקה. ראסל בל (תורנטון), פקח שהועבר זה מכבר לאותו מגדל פיקוח של ניק, הוא טיפוס מחוספס שנשוי לאישה יפהפיה. זמן קצר לאחר בואו של ראסל, הוא וניק הופכים לצמד יריבים מרים – כשהתחרות המסוכנת שמתפתחת ביניהם עלולה לפגוע בעבודתם ובחייהם האישיים. את הסרט ביים הבמאי הבריטי האהוב והמצליח מייק ניואל ("ארבע חתונות ולוויה אחת", דוני בראסקו", "הארי פוטר וגביע האש").
עם: ג'ון קיוזאק, בילי בוב תורנטון, קייט בלאנשט, אנג'לינה ג'ולי, ג'ייק וובר, קורט פולר, ויקי לואיס, מאט רוס.
בימוי: מייק ניואל (ארה"ב, 1999).
16.09, יום שבת בשעה 15:50, HD HOT Drama
עסק משפחתי – Family Business
שון קונרי ודסטין הופמן הוותיקים והאדירים מככבים לצד מתיו ברודריק הצעיר, בדרמת פשע קומית של הבמאי המהולל סידני לומט ("סרפיקו", "אחר צהריים של פורענות"). ג'סי מקמולן (שון קונרי), הוא פושע קרייריסט שבילה יותר מדי שנים בבתי כלא, קטטות ומסדרי זיהוי במשטרה. בנו ויטו (דסטין הופמן) מנסה לחזור למוטב, אך מסתיר עבר אפלולי ועסקי פשע מפוקפקים. שניהם מפתחים תקוות גדולות לגבי אדם (מתיו ברודריק), בנו של ויטו ונכדו של ג'סי. אדם הוא סטודנט צעיר, נאה וחכם, וגם חסר כל עבר פלילי. כשאדם פונה לסבו עם תוכנית מדוקדקת של שוד נועז של מיליון דולר, ג'סי נראה תחילה מופתע ומזועזע. אולם הוא לא יוותר בקלות על אפשרות להרוויח עוד קצת כסף בקלות. ויטו מנסה למנוע את שיתוף הפעולה בין בנו לאביו, אולם נאלץ להצטרף ל"עסק המשפחתי" כדי לשמור על אדם.
עם: שון קונרי, דסטין הופמן, מתיו ברודריק, ג'נט קרול, ויקטוריה ג'קסון, רוזנה דה-סוטו, דבורה ראש.
בימוי: סידני לומט (ארה"ב, 1989).
16.09, יום שבת בשעה 15:25, HOT Prime
חטופים שכאלה – The Ref
דרמה קומית מוטרפת בכיכובו של דניס לירי. גאס, הפורץ המטפס המתוחכם, מתכנן תכנונים על המיליונים שייפלו בחיקו. בשיא הפריצה הנועזת נוטש אותו שותפו והוא מחליט לקחת את זוג הדיירים כבני ערובה. קרוליין (המועמדת פעמיים לאוסקר ג'ודי דיוויס "המעבר להודו", "ברטון פינק") ולויד (זוכה האוסקר קווין ספייסי, "בית הקלפים) הבלתי נסבלים הם שני נוירוטים מקונטיקט, בעלי קרובים מעצבנים אף יותר מהם, שפשוט מסבכים אותו מוציאים אותו מהכלים. הוא נאלץ לקבל עליו באי רצון את תפקיד הבורר, להפריד ביניהם ולקרוא אותם לסדר, כל זאת לפני שהמשטרה תעלה על עקבותיו ותעצור אותו.
עם: דניס לירי, קווין ספייסי, ג'ודי דיוויס. בימוי: טד דמי (ארה"ב, 1994).
16.09, יום שבת בשעה 13:45, HOT Prime
אמריקן פסיכו 2 – American Psycho II: All American Girl
מותחן המשך ל"אמריקן פסיכו" החריג והמצליח, בכיכובה של מילה קוניס היפה. הסרט משלב בתוכו בתחכום אלמנטים של קומדיה שחורה. נערה בת 12 שהשמרטפית שלה נרצחה בידי הרוצח הסדרתי ג'ייסון בייטמן, גיבור הסרט הראשון, מצליחה לדקור אותו באומץ בדוקרן קרח. בבגרותה היא תלמידת קולג' הלומדת קרימינולוגיה. שאיפתה – להתגייס לסוכנות ה-FBI בזכות המרצה שלה סטארקמן (ויליאם שאטנר), ששירת בה בעבר. כדי להרשים אותו, היא מנסה להתקבל למשרת עוזרת הוראה ומתחילה לרצוח מועמדים אחרים, אך הפסיכיאטר הראשי של המכללה מבחין עד מהרה שהמדובר בפסיכופתית מסוכנת…
עם: מילה קוניס, ויליאם שאטנר. בימוי: מורגן ג'יי פרימן (ארה"ב, 2002).
17.09, יום ראשון בשעה 22:00, HOT Action HD
לילה נצחי – Permanent Midnight
דרמה איכותית בכיכובו של בן סטילר, המציגה בדרך אישית וייחודית מאוד, את סיפורו האמיתי של התסריטאי ג'רי סטאהל שהיה מכור להרואין. התסריטאי המוכר ("המינגוויי וגלהורן", "צ'אק") נטל את הסם במהלך ישיבות תסריט, ובעקבות זאת נלקחה ממנו המשמורת על בתו הקטנה. סטאהל עובר תוכנית גמילה מפרכת, שבמהלכה הוא נזכר בעברו בפלאשבקים ומשתף בהם נגמלת מסמים בשם קיטי (המועמדת ל"גלובוס הזהב" מריה בלו, "היסטוריה של אלימות"). הסרט עורר עניין רב בפסטיבל טורונטו בשנת 1998, וסטאהל מופיע בו בעצמו בתפקיד-אורח, כמנהל הקליניקה לגמילה מסמים.
עם: בן סטילר, אליזבת הארלי, אוון וילסון. בימוי: דיוויד וולוז (ארה"ב, 1998).
26.09, יום שלישי בשעה 22:00, HD HOT Drama
איש המרתון – Marathon Man
דרמת מתח מרתקת ועוכרת שלווה של הבמאי ג'ון שלזינגר ("קאובוי של חצות"), בכיכובו של דסטין הופמן המגלם את בייב – סטודנט מבריק שמעביר את זמנו בין ריצות מרתון להצטיינות בלימודיו האקדמיים. רק שבלי להתכוון, הוא עולה על קונספירציה מסוכנת שבה מעורבים אחיו, סוכן סמוי בבולשת הפדרלית ופושע נאצי סאדיסט, הידוע כ"המלאך הלבן מאושוויץ" (הדמות מבוססת על דמותו של דוקטור מנגלה). הנאצי משליט טרור ומענה אנשים בקור רוח מפחיד על מנת להבריח יהלומים נדירים מגבולות ארה"ב לאירופה. את דמות הנאצי מגלם ענק הקולנוע לורנס אוליבייה, בתפקיד עליו היה מועמד לאוסקר לשחקן המשנה.
בימוי: ג'ון שלזינגר (ארה"ב, 1976(.
30.09, יום שבת בשעה 22:30, HOT Prime
Previous אחד על אחד
Next ספטמבר 2017 בערוץ האוכל
הוט מכריזה על שת"פ עם נטפליקס, ומשיקה את FIBER 4K
חדשות טלוויזיה: יש תאריך לעונה 5, ויש חידוש לעונה 6
חדשות טלוויזיה: לקראת עונה 2 של "סיפורה של שפחה"
תשעת החודשים שיצרו אותך THE NINE MONTHS THAT MADE YOU כל …